**Perkáta Nagyközség Önkormányzata Képviselő-testülete**

**1/2019. (II. 14.) önkormányzati rendelete**

**Perkáta Nagyközség Önkormányzata 2019. évi költségvetésének megállapításáról**

Perkáta Nagyközség Önkormányzata Képviselő-testülete az Alaptörvény 32. cikk (1) bekezdés f) pontjában, valamint „az államháztartásról” szóló 2011. évi CXCV. törvény 23. § (1) bekezdésében kapott felhatalmazás alapján, „a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről” szóló 1991. évi XX. törvény 138. § (1) bekezdés b) pontjában meghatározott feladatkörében eljárva a következőket rendeli el:

I.

**A rendelet hatálya**

**1. §** (1) A rendelet hatálya kiterjed a Képviselő-testületre, a Perkátai Polgármesteri Hivatalra, a Perkátai Általános Művelődési Központra és a Perkátai Szociális Központra.

II.

**A költségvetés bevételei és kiadásai, a hiány finanszírozása**

**2. §** (1) A Képviselő-testület Perkáta Nagyközség Önkormányzata 2019. évi költségvetésének

 **költségvetési bevételi főösszegét 568 903 eFt-ban**

működési költségvetési bevételét, 440 258 eFt-ban

önkormányzatok működőképessége

megőrzését szolgáló kiegészítő támogatást, 0 eFt-ban

 felhalmozási költségvetési bevételét, 128 645 eFt-ban

 előző évi költségvetési maradványát 39 863 eFt-ban

 **költségvetési kiadási főösszegét 568 903 eFt-ban**

 kötelező feladatok működési kiadásait, 525 928 eFt-ban

 felújítási kiadását, 42 975 eFt-ban

költségvetési kiadását összesen: 568 903 eFt-ban

**a költségvetési hiányt 0 eFt-ban**

állapítja meg.

(2) A Képviselő-testület a Perkáta Nagyközség Önkormányzata irányítása alá tartozó, önkormányzati igazgatási és kötelező államigazgatási feladatokat is ellátó polgármesteri hivatal 2019. évi költségvetési támogatását 63 978 ezer Ft-ban állapítja meg, melyből működési célú költségvetési támogatás 63 978 ezer Ft, felhalmozási célú költségvetési támogatás 0 Ft.

(3) A Képviselő-testület az önállóan működő és gazdálkodó Perkátai Általános Művelődési Központ 2019. évi költségvetési támogatását 173 471 ezer Ft-ban állapítja meg, melyből működési célú költségvetési támogatás 173 471 ezer Ft, felhalmozási célú költségvetési támogatás 0 Ft.

(4) A Képviselő-testület az önállóan működő és gazdálkodó Perkátai Szociális Központ 2019. évi költségvetési támogatását 49 551 ezer Ft-ban állapítja meg, melyből működési célú költségvetési támogatás 49 551 ezer Ft, felhalmozási célú költségvetési támogatás 0 Ft.

(5) A költségvetés a Stabilitási törvény szerinti adósságot keletkeztető fejlesztési célt nem tartalmaz.

III.

**A költségvetés szerkezete**

**3. §** (1) A Képviselő-testület a költségvetés kiemelt bevételi és kiadási előirányzatait, az önkormányzat, az ÁMK, a Polgármesteri Hivatal és a Szociális Központ költségvetését e rendelet 1. és 2. mellékletei szerint hagyja jóvá.

(2) A működési és felhalmozási célú bevételeket és kiadásokat bemutató mérleget a 3. melléklet tartalmazza.

(3) A Képviselő-testület az önkormányzat 2019. évre engedélyezett létszámadatait a 4. mellékletben rögzítettek szerint hagyja jóvá.

(4) Perkáta Nagyközség Önkormányzata 2019. évi költségvetési előirányzatainak felhasználási ütemtervét az 5. melléklet tartalmazza.

(5) Perkáta Nagyközség Önkormányzata 2019. évi költségvetési rendeletének előirányzatait, illetve a 2019. évi költségvetés várható adatait, tájékoztató jelleggel a 6. és 7. mellékletek mutatják be.

**4. §** (1) Perkáta Nagyközség Önkormányzata több évet érintő pénzügyi kihatással járó döntéseit bemutató adatokat a 8. melléklet tartalmazza.

(2) Perkáta Nagyközség Önkormányzata által nyújtott közvetett támogatások kimutatását a 9. melléklet tartalmazza.

IV.

**A költségvetés végrehajtásának szabályai**

**5. §** (1) A Képviselő-testület az önkormányzat költségvetésének felhasználását, a kiadási és bevételi előirányzatok teljesítését e rendelet 5. melléklete szerinti előirányzat-felhasználási ütemterv alapján rendeli végrehajtani. Az előirányzat-felhasználási ütemterv szükség esetén módosítható.

(2) E rendelet 1-2. mellékletében kimutatott bevételi és kiadási előirányzatok teljesítése a jogszabályok, az önkormányzat rendeletei és határozatai, az önkormányzat belső szabályzatai alapján történik. A tárgyév során e rendelet elfogadásáig beszedett bevételek és elszámolt kiadások jelen költségvetés előirányzataiba beépítésre kerültek.

**6. §** Az önkormányzat és a polgármesteri hivatal pénzforgalmának kezelése „az államháztartásról” szóló 2011. évi CXCV. törvény 84. §-ában rögzítetteknek megfelelően az OTP Banknál, illetve a Magyar Államkincstárnál vezetett fizetési számlákon, és a hozzá tartozó alszámlákon történik.

**7. §** (1) A Képviselő-testület az önkormányzati hivatal köztisztviselői 2019. évi illetményalapját 66 000 Ft-ban, illetménykiegészítését és a vezetők pótlékait „a közszolgálati tisztviselőkről” szóló 2011. évi CXCIX. törvény vonatkozó előírásaival összhangban állapítja meg.

(2) Az államháztartásról szóló törvény végrehajtását szabályozó 368/2011. (XII. 31.) Kormányrendelet 51. § (1) bekezdésében rögzített jogcímre – a személyi juttatásoknál jelentkező megtakarítások terhére, módosított előirányzatként – a központi költségvetési szervekhez igazodóan előirányzat, ugyanezen jogszabályhelyen előírt szint szerint tervezhető.

(3) Perkáta Nagyközség Önkormányzata a polgármestert megillető cafetéria juttatás éves összegét a Magyarország 2019. évi központi költségvetéséről szóló 2018. évi L. törvény 60. § (4) bekezdése alapján bruttó 200 000 forint összegben határozza meg. A polgármester tekintetében a cafetéria juttatás igénybevételi szabályaira vonatkozóan a Polgármesteri Hivatal Közszolgálati Szabályzatának rendelkezései az irányadók.

**8.§** (1) A szociálpolitikai juttatások kiadási előirányzata 1 000 000 Ft összegű polgármesteri keretet tartalmaz, melynek terhére 500 000 Ft pénzbeli és 500 000 Ft természetbeni szociális ellátás nyújtható.

(2) A polgármesteri keret felhasználásáról a polgármester „a szociális igazgatásról és szociális ellátásokról szóló” önkormányzati rendelet alapján dönt.

**9. §** Az Önkormányzat az önállóan gazdálkodó intézmények költségvetési támogatását havonta – nettó módon – 1/12 részben folyósítja.

**10. §** A költségvetési évben rendelkezésre álló, átmenetileg szabad pénzeszközöket felhasználásukig, a legkedvezőbb kamatfeltételek mellett, bankbetétben kell elhelyezni.

**11. §** Az önkormányzati gazdálkodás során, az év közben létrejövő hiány finanszírozásának módja, a számlavezető pénzintézettől felvett folyószámlahitel.

V.

**Civil szervezetek támogatása**

**12. §** (1) A támogatás elszámolási kötelezettség mellett, kizárólag a civil szervezet alapszabályában megjelölt célra használható fel.

(2) A támogatott civil szervezet a támogatás összegével köteles a képviselő-testületnek – legkésőbb a tárgyévet követő év március 1. napjáig elszámolni. A pénzügyi elszámoláshoz szakmai és pénzügyi beszámolót kell mellékelni.

(3) Amennyiben a támogatott határidőre a pénzügyi elszámolási, valamint a szakmai és pénzügyi beszámoló benyújtási kötelezettségének nem tesz eleget, úgy köteles a támogatás teljes összegét a mindenkor érvényes, a támogatás átvételét követő naptól számított jegybanki alapkamat mértékének kétszeresével növelt összegben a tárgyévet követő évben, a képviselő-testület elszámolást felülvizsgáló döntésében előírt határidőig, de legkésőbb tárgy évet követő év május 31. napjáig visszafizetni.

VI.

**Az Önkormányzat előirányzat-változtatásainak hatásköri rendje**

**13. §** (1) Perkáta Nagyközség Önkormányzata Képviselő-testülete az önkormányzat 2019. évi költségvetéséről szóló rendeletét az ülésterve szerint – az első negyedév kivételével- negyedévenként, de legkésőbb az éves költségvetési beszámoló elkészítésének határidejéig, december 31-i hatállyal módosíthatja.

**14. §** A Képviselő-testület az általa jóváhagyott előirányzatok között, alkalmanként 1 000 000 Ft összeghatárig a polgármestert átcsoportosítási jogkörrel ruházza fel, egy költségvetési éven belül legfeljebb 20 000 000 Ft erejéig, a képviselő-testület utólagos tájékoztatási kötelezettsége mellett.

VII.

**Záró és hatályba léptető rendelkezések**

**15. §** Ez a rendelet 9 számozott mellékletet tartalmaz.

**16. §** Ez a rendelet a kihirdetését követő napon lép hatályba, de rendelkezéseit 2019. január 1-től kell alkalmazni.

 Somogyi Balázs Dr. Lakos László

 polgármester jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2019. február 14.

Dr. Lakos László

 jegyző